“اُستاد”
ماشٹرے زَرّءَ گَٹّ ات. آئیءِ چیزے زَرّ بینکءَ اَت.آ بینکءَ شُتءُ اے.ٹی.ایم. ءِ دیمءَ اوشتات,چہ کیسگءَ اے ٹی ایم کارڑ ئے کش اتءُ مشینءِ دپ ئے داتءُ ھزار کلدارئے لوٹ ات. مشینءَ پَسہّ آتک کہ ” ھزار سک کم انت پمیشا بینک ھزار کلدارءِ سرءَ دہ کلدار گیشیں زیر ایت پہ گیشتریں زانتکاریءَ بینکءَ بُرو.
ماشٹرءَ وتی کارڑ زُرتءُ ناکامیں دلے بینکءَ شُتءُ گوں ھزانہ چینءَ گُشت ئے کہ منءَ ھزار کلدار لوٹ ایت. ھزانہ چینءَ اوں گُشت کہ بینکءِ کانودانی رِدءَ ما چہ پنچ ھزارءَ کمتر زَرّ دات نہ کن ایں.
ماشٹرءَ پنچ ھزارءِ چیک ے ھزانہ چینءَ داتءُ آئیءَ پنچ ھزار کلدار آؤرتءُ ماشٹرءِ دستءَ دات.
ماشٹرءَ چہ ھمے زرّاں ھزار کلدار زُرتءُ پشکپتگیں زرّ ھزانہ چینءِ نیمگءَ شھاؤرت انتءُ گُشت ئے: اے چاریں ھزاراں منی کانتہءَ دور دئے.
ھزانہ چین روک روکءَ ماشٹرءَچارگءَ ات.
ماشٹرءَ بریچکندانءَ گوں ھزانہ چینءَ گُشت کہ:
“اُستادءَ پمیشا اُستاد گُش انت”
(بوھیر کُلانچی)